proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA MODIFICACIÓN DE CRÉDITO NÚM.11-TRANSF-19
ADMINISTRACIÓN LOCAL — Municipal — Ponteareas (Presupostos e cadros de persoal, 17/06/2019)

O día 20 de marzo do 2019, o Pleno do Concello aprobou inicialmente o expedientes de modificación de créditos con número: 11-TRANSF-19 (por importe de 27,350,00 €), e anunciado no Boletín Oficial o día 29 de marzo do 2019, iniciándose un período de exposición pública do expediente por prazo de 15 días. Rematado o antedito prazo de exposición pública, sen que se presentase ningunha reclamación ou alegación, enténdense elevados a definitivos os acordos inicialmente aprobados, de acordo cos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e artigos 38.2 e 20.1 do Real Decreto 500/1990, do 20 de abril, polo que se aproba o Regulamento Orzamentario. En consecuencia, e de conformidade co establecido no artigo 169.3 do Real Decreto Lexislativo 2/2004, do 5 de marzo polo que se aproba o texto refundido da Lei Reguladora das Facendas Locais, faise pública a aprobación definitiva do expediente de modificación orzamentario 11-TRANSF.-2019, sendo o Orzamento municipal resultante das modificacións, resumido a nivel de capítulos da clasificación económica da estrutura orzamentaria das entidades locais, o seguinte: Contra estas aprobacións definitivas poderase interpor directamente recursos contencioso-administrativos, de acordo co artigo 171 do TRLRFL, no prazo de dous meses contados a partir do día seguinte ao desta publicación, ben ante o Xulgado Contencioso-Administrativo de Pontevedra, ou ben ante o Xulgado do mesmo orde xurisdicional da circunscrición na que teña o seu domicilio o/a interesado/a, a elección do/a demandante, de conformidade co disposto nos artigos 8.1 e 46.1 da Lei 29/1988 do 13 de xullo, reguladora da xurisdición contencioso-administrativa. No entanto o anterior, os/as interesados/as poderán interpor calquera outro recurso que estimen axeitado a Dereito. Documento asinado dixitalmente á marxe.
DH. A36.63786. SOLICITUDE DE CCUU SEIXO BLANCO DE NOVACIÓN DA CONCESIÓN DUN CAUDAL DE AUGA NA PARROQUIA DE BEMBRIVE (SANTIAGO), CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 09/12/2019)

Este anuncio ten por obxecto abrir a regulamentaria información pública que prescribe o art.142 do Regulamento do dominio público hidráulico. As características do aproveitamento son: M1 en parc.6, pol.178 do catastro de Vigo M2 en parc.3, pol.178 M3 en parc.4, pol.178 M4 a M6 en terreos da autoestrada AP-9 A auga dos distintos mananciais reúnese mediante sucesivas arquetas nun único tubo que chega a caseta de depósitos 21,60x13,10x3,00 m, en parc.47 do pol.138. Dende o depósito parte tubo que se divide en catro ramais, dende os que se derivan tubaxes cara a cada unha das vivendas que abastece a comunidade. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, sinatura dixital. O xefe do servizo territorial de Augas de Galicia (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DA RELACIÓN DEFINITIVA, DESIGNACIÓN DA COMISIÓN DE VALORACIÓN E DATA DA SÚA CONSTITUCIÓN DO PROCESO DE SELECCIÓN CONVOCADO PARA A PROVISIÓN DUN POSTO DE XEFATURA DE NEGOCIADO
ADMINISTRACIÓN LOCAL — Provincial — Deputación Provincial (Persoal, oposicións, 06/08/2019)

APROBACIÓN DA RELACIÓN DEFINITIVA, DESIGNACIÓN DA COMISIÓN DE VALORACIÓN E DATA DA SÚA CONSTITUCIÓN DO PROCESO DE SELECCIÓN CONVOCADO PARA A PROVISIÓN DUN POSTO DE XEFATURA DE NEGOCIADO (COMARCA DE DEZA-LALIN). O deputado, en virtude das competencias delegadas da Presidencia en materia de persoal, dita a seguinte “No Boletín Oficial da Provincia núm.94, de 20 de maio de 2019, publicouse a Resolución pola que se aproba a relación provisional de persoas aspirantes admitidas e excluídas no proceso de selección convocado para a provisión de un posto de xefatura de negociado (Comarca de Deza-Lalín). De acordo co disposto na base quinta convocatoria e no artigo 20 do Real Decreto 364/95, de 10 de marzo, 1º. Aprobar a relación definitiva de persoas aspirantes admitidas e excluídas que se detalla no Anexo I desta Resolución.2º. Designar os membros que integrarán a Comisión de valoración e determinar a data en que terá lugar a súa constitución e valoración de méritos A constitución do tribunal e valoración de méritos terá lugar o día 12 de agosto de 2019, ás 9:30 horas, no Pazo Provincial (Avda. Montero Ríos s/n). De acordo co disposto nas bases da convocatoria, as persoas integrantes da comisión de valoración deberán absterse de intervir, comunicándollo ao deputado delegado, cando concorran neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público, ou cando realizase tarefas de preparación de aspirantes durante os cinco anos anteriores á publicación desta convocatoria. As persoas aspirantes tamén poderán recusar aos compoñentes do tribunal cando concorra neles algunha das circunstancias previstas para a abstención e de conformidade co establecido no artigo24 da citada Lei.” Pontevedra, 30 de xullo de 2019.—O Deputado delegado.—O Secretario.
IN407A 2019/28-4. SOLICITUDE DE UFD DISTRIBUCIÓN ELECTRICIDAD S. A. DE AMPLIACIÓN DE POTENCIA CTI GAMOEDO E SUBSTITUCIÓN APOIO (LALÍN)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 16/05/2019)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 25 de abril de 2019 O xefe territorial Ignacio Rial Santomé
APROBACIÓN INCIAL DE MODIFICACIÓN ORZAMENTARIA–TRANSFERENCIA DE CRÉDITO
ADMINISTRACIÓN LOCAL — Municipal — Mondariz (Presupostos e cadros de persoal, 29/10/2019)

O Pleno deste Concello, en sesión extraordinaria celebrada o día 11/10/2019, acordou a aprobación inicial do expediente de modificación orzamentaria nº 37/2019 na modalidade de transferencia credito 08/2019 que non afectan a baixas e altas de créditos de persoal. En cumprimento do disposto no artigo 169.1 por remisión do 179.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://mondariz.sedelectronica. gal]. Se transcorrido devandito prazo non se presentaron alegacións, considerarase aprobado definitivamente devandito Acordo.
APROBACIÓN DEFINITIVA DE DESAFECTACIÓN DA ESCOLA UNITARIA DE TORNEIROS
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 31/10/2019)

O Pleno da Corporación municipal na sesión extraordinaria de data 6 de maio de 2019, acordou o que de seguido se transcribe: 1º Aprobar inicialmente a desafectación da Escola Unitaria de Torneiros.2º Someter o expediente a exposición pública mediante publicación no Boletín Oficial da Provincia, e Taboleiro de edictos do Concello. Dito expediente foi exposto ao público por período de 30 días, dende o 28 de maio de 2019 ate o día 29 de xuño de 2019, sen que se presentasen alegacións, reclamacións ou suxestións a tal expediente de desafectación da Escola Unitaria de Torneiros, polo que se considera aprobada definitivamente a desafectación da Escola Unitaria de Torneiros. O que se fai constar aos efectos oportunos. O Porriño, 24 de outubro de 2019. A alcaldesa Eva García de la Torre
APROBACIÓN DEFINITIVA EXPEDIENTE CRÉDITO EXTRAORDINARIO Nº 1/2019 E MODIFICACIÓN BASE 50ª EXECUCIÓN ORZAMENTO
ADMINISTRACIÓN LOCAL — Municipal — Tui (Presupostos e cadros de persoal, 20/03/2019)

Transcorrido o prazo de exposición regulamentario (BOP nº 30, do 12 de febreiro do 2019), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Crédito Extraordinario nº 1/2019 e Modificación Base 50ª das de Execución do orzamento, aprobado polo Pleno, inicialmente, o 31 de xaneiro 2019; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Modificar a Base 55ª “Axudas e subvencións públicas” das Bases de Execución do orzamento Xeral 2019, prorrogadas por Decreto da Alcaldía núm.1506 de data 28/12/2018, en concreto, o seu apartado 10 “Subvencións nominativas”, incluíndo a relativa a entidade “Xuventudes Musicais Eixo Atlántico” no seguinte senso: Tui. O Alcalde, Documento asinado dixitalmente á marxe.
APROBACIÓN INICIAL E EXPOSICIÓN AO PÚBLICO DO EXPEDIENTE DE CRÉDITO EXTRAORDINARIO 1/R/2019
ADMINISTRACIÓN LOCAL — Municipal — Estrada, A (Presupostos e cadros de persoal, 14/11/2019)

O Pleno da Corporación, en sesión ordinaria celebrada o 7-11-2019, aprobou con carácter provisional a modificación de crédito nº 57/2019, na modalidade de crédito extraordinario nº 1-R-2019, financiada mediante remanente líquido de tesourería. A partir da data de inserción deste anuncio no B. O. P. ábrese un período de exposición ó público do nomeado expediente, de quince días hábiles durante os cales os interesados poderán examina-lo expediente e presentar as reclamacións que estimen oportunas. De non se presentar reclamacións, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais, a citada modificación crediticia entenderase aprobada con carácter definitivo. A Estrada, 8 de novembro de 2019. O Alcalde, DOCUMENTO ASINADO DIXITALMENTE AO MARXE
INFORME DA CONTA XERAL DO ANO 2018
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 29/10/2019)

Formulada e rendida a Conta xeral do Orzamento desta Entidade Local Menor correspondente ao exercicio económico de 2018, e informada pola Xunta Veciñal, en sesión de data 16 de outubro de 2019, exponse ao público, segundo o artigo 212.3 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, polo prazo de quince días hábiles, durante os cales e oito máis, os interesados poderán presentar as reclamacións, reparos ou observacións que estimen pertinentes. En Camposancos, A Presidenta Mercedes Martínez Vazquez Documento asinado dixitalmente á marxe.
PADRÓN DO SERVIZO DE AXUDA A DOMICILIO, MES DE MARZO
ADMINISTRACIÓN LOCAL — Municipal — Lalín (Recadación, 02/05/2019)

Por Decreto da Alcaldía de data 24 de abril 2019 aprobouse a liquidación correspondente ao Prezo público polo servizo de axuda no fogar de marzo de 2019 por importe de 8.882,96 € e un total de 113 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderan facer o pago en calquera oficina das entidades bancarias de Abanca, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, O Alcalde, Rafael Cuiña Aparicio DOCUMENTO ASINADO ELECTRONICAMENTE AO MARXE
CONTA XERAL 2018
ADMINISTRACIÓN LOCAL — Municipal — Grove, O (Presupostos e cadros de persoal, 07/06/2019)

Informada favorablemente pola Comisión Especial de Contas, en sesión celebrada o día 28 de maio de 2019, a Conta Xeral do exercizo de 2018, exponse ao público por período de 15 días hábiles, a efectos de que polos interesados se poidan presentar reclamacións, reparos ou observacións durante este periodo de exposición e oito días máis, según o disposto no artigo 212 do RDLeg 2/2004 de 5 de marzo, antes de levala ao Pleno para a súa aprobación definitiva. O Grove, O ALCALDE Jose Antonio Cacabelos Rico (Documento asinado dixitalmente a marxe)
APROBACIÓN INICIAL ORZAMENTO PARA 2020
ADMINISTRACIÓN LOCAL — Municipal — Neves, As (Presupostos e cadros de persoal, 27/12/2019)

Aprobado inicialmente polo Pleno do Concello, en sesión celebrada o día 20 de decembro de 2019, o Orzamento Municipal para o exercicio económico de 2020 así como o cadro de persoal para dito exercicio, dando cumprimento ao disposto nos artigos 169.1 do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do RD 500/1990, de 20 de abril, expónse ó público na Secretaría deste Concello, polo prazo de quince días hábiles, contados a partir do seguinte ó da publicación do presente edicto no Boletín Oficial da Provincia, coa finalidade de que durante este tempo os interesados poidan examinalo e presentalas reclamacións que estimen oportunas diante do Pleno da Corporación. De conformidade co acordo adoptado o Orzamento considerase definitivamente aprobado, se durante o prazo establecido non se presentan reclamación ao mesmo. AS NEVES, a 20 de decembro de 2019. O Alcalde-Presidente, Asdo: Xosé Manuel Rodríguez Méndez Documento asinado electrónicamente.
RELACIÓN PROVISIONAL DE ASPIRANTES ADMITIDOS E EXCLUÍDOS DA CONVOCATORIA PARA CUBRIR UNHA PRAZA DE ENCARGADO/A OMIX/SERVIZOS CULTURAIS
ADMINISTRACIÓN LOCAL — Municipal — Mondariz-Balneario (Persoal, oposicións, 13/11/2019)

Aprobada por Resolución da Alcaldía do Concello de Mondariz Balneario de data 4 de novembro de 2019 a relación provisional de aspirantes admitidos e excluídos da convocatoria para a selección e cobertura dunha praza de Encargado/a OMIX/Servizos Culturais do persoal laboral fixo, a tempo parcial, a cubrir polo sistema de concurso-oposición, co seguinte tenor literal: O que se fai de conformidade co disposto nas bases da convocatoria do proceso de selección referenciado, aos efectos de que durante o prazo de dez días hábiles os aspirantes excluídos poidan emendar as faltas ou acompañar os documentos preceptivos que motiven a súa non admisión. Así mesmo, mediante a citada Resolución, aprobouse a composición do Tribunal que debe xulgar as correspondentes probas: Toda esta información estará a disposición dos interesados na sede electrónica deste Concello www.mondarizbalneario.es En Mondariz Balneario, a 5 de novembro de 2019. O alcalde, José Antonio Lorenzo Rodríguez
SUBVENCIÓNS COMUNIDADES DE AUGA 2019
ADMINISTRACIÓN LOCAL — Municipal — Tomiño (Subvencións e axudas, 11/09/2019)

Vista a tramitación do correspondente expediente, e a proposta da COMISIÓN AVALIADORA acórdase por unanimidade a concesión das subvencións: Tomiño, na data que obra na correspondente sinatura electronica. A alcaldesa, Sandra González Álvarez
DEDICACIÓNS EXCLUSIVAS OU PARCIAIS
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 12/07/2019)

O Pleno do Concello, en sesión extraordinaria nº PLN/2019/8, de 21 de xuño, adoptou o seguinte acordo en relación coas dedicacións exclusivas de membros da Corporación Municipal: Primeiro. Determinar que os cargos de presidencia realicen as súas funcións en réxime de dedicación total polos seguintes motivos: necesidade de xestionar axeitadamente os servizos municipais e atender a representación municipal ante os organismos pertinentes. Segundo. Establecer a favor dos membros da Corporación que desempeñen os seus cargos en réxime de dedicación exclusiva, as retribucións que a continuación se relacionan, que se percibirán en catorce pagas, doce correspondentes ás diferentes mensualidades do ano e os dous restantes correspondentes ás mensualidades de xuño e decembro, e darlles de alta no réxime xeral da Seguridade Social, debendo asumir esta Corporación o pago das cotas empresariais que corresponda. Terceiro. Publicar de forma íntegra no Boletín Oficial da Provincia o Acordo do Pleno, aos efectos do seu xeral coñecemento. Así mesmo, estará a disposición dos interesados na sede electrónica deste Concello [dirección https://sedeelectronica.concellodalama.com]. Cuarto. Notificar devandito Acordo aos interesados e ao Servizo de persoal e intervención para o seu coñecemento e efectos. A Lama, na data que figura á marxe. O alcalde Jorge Canda Martínez
DELEGACIÓN DE COMPETENCIAS DE ALCALDÍA NA PRIMEIRA TENENTE DE ALCALDESA
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 31/07/2019)

A Alcaldesa ditou o Decreto nº 2019-0718, de 19 de xullo de 2019, que literalmente di: “Considerando que corresponde aos Tenentes de Alcalde, en canto tales, substituír na totalidade das súas funcións e polo orde do seu nomeamento á Alcaldesa, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións da Alcaldsae nos supostos de vacante na Alcaldía. Visto que durante o período que vai dende o 29 de xullo ao 11 de agosto (ambos incluídos) por vacacións, a Alcaldesa atoparase ausente do Municipio. Por todo iso, en virtude do disposto nos artigos 23.3 de la Lei 7/1985, de 2 de abril, Reguladora das Bases de Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, PRIMEIRO. Delegar na 1ª Tenente de Alcalde Verónica Tourón Domínguez a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período que vai do 29 de xullo ao 11 de agosto (ambos incluídos). SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado ha de informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. CUARTO. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente si non se formula ante esta Alcaldía expresa manifestación de non aceptación da delegación no termo de tres días hábiles. QUINTO. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. SEXTO. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en devanditas normas.” A Alcaldesa, no lugar e data que figura na sinatura electrónica.
DH. A36.56444 CONCESIÓN DUN CAUDAL DE AUGA A AMELIA GONZÁLEZ BARREIRO, HORTENSIA GONZÁLEZ BARREIRO E A FELISA GONZÁLEZ BARREIRO
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 25/06/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 4 de xuño de 2019 e como resultado do expediente incoado ó efecto, outorgóuselle a Nisri Gomez Urda Narvajas, Janet Ann Vallarin Ramellat e a Felisa González Barreiro unha concesión de 560 m3 anuais de auga que procede dun manancial situado no lugar de Sabaceda, na parroquia de Moaña (Virxe do Carme), no concello de Moaña (Pontevedra), con destino a rega. O xefe do Servizo de Tramitación Técnico-Administrativa do Dominio Público Hidráulico Ramdan Souter Antigua
EXPTE. IN407A 2019/29-4. INSTALACIÓN ELÉCTRICA NO CONCELLO DE TOMIÑO, A SOLICITUDE DE UFD DISTRIBUCIÓN ELECTRICIDAD, S. A.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 03/05/2019)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida María Victoria Moreno 43, 36003 Pontevedra, no prazo de trinta días, a partir da última publicación ou notificación individual. No mencionado prazo, poderase examinar nesta xefatura territorial o proxecto da instalación. Adicionalmente, durante o prazo de trinta días hábiles, contados a partir do día seguinte ao da publicación deste anuncio no Diario Oficial de Galicia, o proxecto se atopa dispoñible ao público para a súa consulta no portal da Consellería de Economía, Emprego e Industria (http://ceei.xunta. gal/transparencia/documentos-sometidos-a-informacion-publica). Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacions por razón do disposto no artigo 145 do Real decreto 1955/2000 anteriormente citado. Pontevedra, 10 de abril de 2019 O xefe territorial Ignacio Rial Santomé Concello: Tomiño. Provicia: Pontevedra
APROBACIÓN INICIAL APLICACIÓN IPC TARIFAS ORDENANZAS SUMIDOIROS EABASTECEMENTO DE AUGA
ADMINISTRACIÓN LOCAL — Municipal — Vila de Cruces (Ordenanzas e Regulamentos, 16/01/2019)

O Concello de Vila de Cruces, en sesión plenaria ordinaria celebrada o día 21 de decembro de 2018, adoptou o acordo de aplicación do Índice de Prezos de Consumo, correspondente ao 2,2% referido ao período de agosto 2017 a agosto 2018, das seguintes Ordenanzas Fiscais: En cumprimento do disposto polo artigo 17 do Texto Refundido da Lei Reguladora das Facendas Locais 2/2004, queda exposto ó público o expediente, na Secretaría do Concello, polo prazo de trinta días hábiles, a efectos de exame e reclamacións. De non formularse estas, entenderase automaticamente elevado a definitivo dito acordo de aprobación inicial, en virtude do disposto polo artigo 17 do referido Texto Refundido. Documento asinado electronicamente á marxe.
APROBACIÓN DEFINITIVA DO EXPEDIENTE DE MODIFICACIÓN DE CRÉDITO 13/2019
ADMINISTRACIÓN LOCAL — Municipal — Pontevedra (Presupostos e cadros de persoal, 04/11/2019)

Modificación de crédito Nº 13/2019 (2 CEXT-SUP/2019) Anuncio elevación a definitivo acordo de aprobación inicial. O Pleno deste Concello, na sesión ordinaria celebrada o día 30.09.2019, aprobou inicialmente o expediente de modificación de crédito 13/2019 (2 CEXT-SUP/2019), mediante suplemento de crédito e crédito extraordinario, por un importe total de 1.237.500,00-€, dentro do orzamento do Concello. Ao non presentarse reclamación ningunha durante o período de exposición ao público (BOP nº 193 de 08.10.2019), e de conformidade co establecido polos arts 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 (créditos extraordinarios e suplementos de crédito) e 42.1 (modificacións de crédito) do Real Decreto 500/1990, do 20 de abril, faise público que queda elevado a definitivo o devandito acordo de aprobación inicial. Así mesmo, faise público que o importe total do Orzamento do Concello consolidado é de 100.772.168,02 € no estado de gastos e 100.782.208,02 € no estado de ingresos, sendo o novo importe por capítulos o seguinte: De conformidade co previsto no art.8 Lei 19/2013 de transparencia, acceso á información pública e bo goberno (en relación co 5.4 da mesma norma) procederase á publicación na sede electrónica do Concello desta modificación. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os oportunos efectos. Pontevedra, ao día da data. A secretaria accidental
NOMEAMENTO DE MEMBROS XUNTA DE GOBERNO LOCAL E RÉXIME DE SESIÓNS
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 03/07/2019)

Vista a celebración das Eleccións Municipais do pasado día 26 de maio de 2019 e procedéndose o día 15 de xuño de 2019 á Constitución da nova Corporación Municipal do Concello de Vila de Cruces, en virtude do disposto nos artigos 20.1b) e 23 da Lei 7/1985, do 2 de abril, Reguladora das Bases de Réxime Local, artigo 29 do Regulamento Orgánico Municipal, e os artigos 35.2 e 52 do Regulamento de Organización, Funcionamento e Réxime Xurídico das Entidade Locais, aprobado polo Real Decreto 2568/1986, do 28 de novembro: Primeiro: Nomear como membros da Xunta de Goberno Local do Concello de Vila de Cruces aos seguintes Concelleiros: A Presidencia recaerá no Ariel Dario Farkhani Hilla. Segundo: As sesión ordinarias da Xunta de Goberno Local, serán semanalmente tódolos martes ás oito horas, sempre que haxa asunto a tratar. Se ese día fose festivo ou coincidise co 24 ou 31 de decembro, pasará a celebrarse o día hábil seguinte á mesma hora. Terceiro: En casos excepcionais e concretos debidamente xustificados e logo de consulta aos concelleiros membros, facúltase ao Sr. Alcalde para modificar a hora e día de celebración das sesións ordinarias. Cuarto: Notificar persoalmente a presente resolución aos designados, que se considerará aceptada tacitamente, salvo manifestación expresa; e remitir a Resolución do nomeamento ao Boletín Oficial da Provincia para a súa publicación neste, sen prexuízo da súa efectividade dende o día seguinte da sinatura da Resolución polo Alcalde. Quinto: Dar conta ao Pleno do Concello desta resolución na primeira sesión que se celebre. Documento asinado electronicamente á marxe.
CONVOCATORIA PÚBLICA PARA A ELECCIÓN DE XUÍZ DE PAZ
ADMINISTRACIÓN LOCAL — Municipal — Meis (Nomeamento de Xuíz de Paz, 05/02/2019)

De conformidade co disposto no artigo 101 e concordantes da Lei Orgánica do Poder Xudicial, anúnciase convocatoria pública para a provisión do cargo de Xuíz de Paz titular de Concello de Meis, conforme ás seguintes bases: A provisión do referido cargo polo prazo legalmente establecido. Presentaranse no Rexistro Xeral do Concello de Meis en horario de oficina durante o prazo de 15 días hábiles contados a partir da publicación deste edicto no Boletín Oficial da provincia. Coa solicitude achegarase a seguinte documentación: Ser español maior de idade; non atoparse incurso en causa de incapacidade ou incompatibilidade previstas para o desempeño de funcións xudiciais, agás actividades profesionais ou mercantís. As causas de incompatibilidade sinaladas no artigo 389 de Lei Orgánica, operarán con posterioridade o nomeamento mediante opción efectuada polo nomeado. Son causas de incapacidade: estar impedido física ou psiquicamente para a devandita función; estar condenado por delito doloso en canto non se obteña a rehabilitación, estar procesado ou inculpado por delito doloso en canto non se obteña a absolución ou sexa dictado auto de sobresemento, e non se atopar en pleno exercicio del dereitos civís. O Alcalde, José Luis Pérez Estévez. DOCUMENTO ASINADO ELECTRÓNICAMENTE
CONVOCATORIA PARA DESEMPEÑAR O CARGO DE XUIZ DE PAZ SUBSTITUTO DE FORNELOS DE MONTES
ADMINISTRACIÓN LOCAL — Municipal — Fornelos de Montes (Convocatorias Xuíz de Paz, 01/08/2019)

Ábrese un prazo de quince días hábiles, contados a partir da inserción do presente anuncio no Boletín Oficial da provincia, coa finalidade de que durante o mesmo, tódalas persoas interesadas que desexen optar ao cargo de xuíz de paz substituto de este municipio, presenten a correspondente solicitude nas oficinas do Concello, facendo constar idade, domicilio, se desempeñou o cargo de xuíz de paz ou substituto, e a profesión actual, na compaña dos seguintes documentos: Fornelos de Montes, 23 de xullo de 2019. O ALCALDE Emiliano Lage Rodríguez
DH. A36.12739. SOLICITUDE DE MODIFICACIÓN DA CONCESIÓN OUTORGADA A JULIA CAGIDE VARELA NA PARROQUIA DE SAA, CONCELLO DE DOZÓN (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 19/02/2019)

O volume de auga outorgada, con destino a uso gandeiro, é de 41.063 m3 (1,30 litros/segundo), captado en dous pozos de barrena situados nas parcelas 1874 do polígono 46 e 709 do polígono 45, situadas no lugar de Mol, parroquia de Saa (Santiago), no t. m. de Dozón (Pontevedra). As obras solicitadas consisten na captación dun nacente (o nº 4 segundo a memoria presentada) situado na parcela 922 do polígono 45, mediante un tubo dren que leva as augas cara a unha arqueta de formigón de 1,00 x 1,00x x1,50 m, en cuxo interior se colocará unha bomba somerxible que elevará as augas ata un novo depósito a través dun tubo PEAD de 40 mm de diámetro de 286 m de lonxitude, que a súa vez serán bombeadas mediante impulsión cara a un depósito de ámbolos dous (impulsión e depósito) existentes. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dozón ou nas oficinas deste servizo, situadas na rúa Tomiño, nº 16, baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Asinado, con sinatura electrónica á marxe, por Tayeb De Gonzalez Lezamit, o xefe do Servizo Territorial, en Santiago de Compostela.
PADRÓN 2º TRIMESTRE DE 2019 MERCADO E MERCADILLO
ADMINISTRACIÓN LOCAL — Municipal — Bueu (Recadación, 26/04/2019)

Aprobado mediante Resolución de Alcadía de data 16 de abril de 2019 o Padrón Municipal da Taxa pola polo uso dos bens e instalacións municipais dos mercados referido ao 2º trimestre de 2019 exponse ó público por espacio de 15 días, a partires do seguinte día en que este Anuncio fora publicado no Boletín Oficial da Provincia, a efectos de examen e reclamacións. De conformidade co previsto no artigo 12 da Real Decreto Legislativo 2/2004, de 5 de marzo, reguladora das Facendas Locais, comunícaselles ós contribuíntes afectados que o período voluntario de cobranza do mencionado Padrón será do 6 de maio ao 8 de xullo de 2019, ámbalas dúas datas inclusive. O importe poderá satisfacerse, a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 8 de xullo de 2019 obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo - Tlfno.986390066 – Os contribuíntes que a 5 de xuño de 2019 non recibisen nos seus domicilios os instrumentos de ingreso disporán do mesmo prazo, para os solicitar na oficina indicada, e efectua-lo pagamento nas Entidades Bancarias, posto que a non recepción non exime da obriga do pagamento, e non impide a utilización da vía de constriximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demáis conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo podrá interpoñerse recurso de reposición ante o Alcalde-Presidente no plazo de un mes a contar dende o seguinte o de finalización do período da sua exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. DOCUMENTO ASINADO DIXITALMENTE O MARXE
DH W36.67357. AXENCIA GALEGA DE INFRAESTRUCTURAS, SOLICITA AUTORIZACIÓN DE OBRAS PARA OBRAS NA SENDA PO313, PARDAVILA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 20/12/2019)

As obras solicitadas consisten na construcción de senda peonil en zona de policía do rego de Fixón ou Cardadeiro, entre o p. q. 3+300 e o p. q. 4+130, da estrada PO – 313. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 25 de novembro de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
RESOLUCIÓN DE DELEGACIÓN DE COMPETENCIAS DA ALCALDÍA EN CONCELLEIROS DELEGADOS
ADMINISTRACIÓN LOCAL — Municipal — Oia (Outros documentos, notificacións e informacións públicas, 26/06/2019)

En cumprimento do previsto no artigo 44.2 do R. O. F., faise público que por decreto de 17/06/2019 ditouse resolución de delegación de competencias da Alcaldía en concelleiros delegados, tal e como se transcribe extractadamente: “(…) PRIMEIRO: Delegar a área competencial de Felicidade e veciñanza, cultura e servizos sociais, na concelleira e 2ª tenente de Alcalde, Dª Carmen María Estévez Adrover. SEGUNDO: Delegar a área competencial de Medio Rural, no concelleiro e 1ºª tenente de Alcalde, D Augusto Lomba Lorenzo. TERCEIRO: Delegar a área competencial de Medio Ambiente e personal, no concelleiro D Jose Manuel Rodríguez González. CUARTO: Delegar a área competencial de Alumeado público, infraestruturas e mobilidade, no concelleiro e 3º tenente de Alcalde, D. Francisco Giráldez González. QUINTO: Delegar a área competencial de Deportes, no concelleiro D. Modesto Pereira Treinta. SEXTO: As delegacións anteditas inclúen as facultades de xestión excluída a sinatura. SÉTIMO: A presente resolución producirá efectos desde o momento en que se dita, sen prexuízo da súa preceptiva publicación no BOP, debendo notificarse á interesada, e darse conta ó Pleno na sesión de organización que se celebre. En Oia, a 17 de xuño de 2019 A Alcaldesa-presidenta Asdo Cristina Correa Pombal
CESIÓN DE CONTRATO DA OBRA “CONTINUACIÓN DAS OBRAS DE REFORMA DA CASA DE CULTURA PARA AUDITORIO E MULTIUSOS DE VILANOVA DE AROUSA”
ADMINISTRACIÓN LOCAL — Municipal — Vilanova de Arousa (Contratos administrativos, 18/02/2019)

De conformidade co disposto na cláusula 16.5. do prego de condicións económico-administrativas particulares comunicase que o contrato da obra de “CONTINUACIÓN DAS OBRAS DE REFORMA DA CASA DE CULTURA PARA AUDITORIO E MULTIUSOS DE VILANOVA DE AROUSA”, adxudicado á empresa CONSTRUCTORA EDISERPO, S. L. e formalizado con data 18 de maio de 2017, foi obxecto de cesión á empresa PRACE SERVICIOS E OBRAS, S. A. coa autorización do órgano de contratación, a Xunta de Goberno Local, en sesión celebrada o día 31 de xaneiro de 2019. Vilanova de Arousa, a 11 de febreiro de 2019. O Alcalde, Gonzalo Durán Hermida.
APROBACIÓN DEFINITIVA DO EXPEDIENTE DE CAMBIO DE FINALIDADE Nº 01/CF/2019, E DE MODIFICACIÓN DE CRÉDITO POR CRÉDITO EXTRAORDINARIO Nº 01/CE/2019
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 18/03/2019)

Aprobado inicialmente polo Pleno da Corporación, en sesión ordinaria celebrada o día 31 de xaneiro de 2019, e publicándose no B. O. P. número 29 de data 11 de febreiro de 2019 o expediente de cambio de finalidade nº 01/CF/2019 de cambio de finalidade do financiamento afectado procedente da operación de préstamo a longo prazo concertada no exercicio 2018 por importe de 84.119,41€ coa conseguinte modificación do Anexo de Investimentos; así como expediente de modificación de crédito por crédito extraordinario Nº 01/CE/2019, por importe de 84.119,41€ financiado con baixas de créditos de gastos doutras aplicacións do orzamento vixente, para atender os gastos derivados do seguinte expediente de gasto: Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia. Sen prexuízo da súa entrada en vigor nos termos indicados no edicto de aprobación inicial, tal e como establece a base 10ª das BEO 2018 prorrogadas o exercicio 2019. Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por sí só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Lexislativo. Vilagarcía de Arousa, 7 de marzo de 2019 O ALCALDE Asdo.: Alberto Varela Paz Sinatura dixitalizada
ASIGNACIÓN A GRUPOS POLÍTICOS
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 10/07/2019)

De conformidade co establecido no artigo 73.3 da Lei 11/1999, de 21 de abril, de modificación da Lei 7/85, de 2 de abril Reguladoras das Bases de Réxime Local, o Pleno da Corporación, poderá asignarse aos grupos políticos unha dotación económica, que deberá contar cunha contía fixa e idéntica para tódolos grupos, e outra variable, en función do número de membros de cada un deles, sen que poidan destinarse ó pago de remuneracións de persoal de calquera tipo ó servizo da Corporación ou á adquisición de bens que poidan constituír activos fixos de carácter patrimonial. Así mesmo, os grupos políticos deberán levar unha contabilidade específica da devandita dotación, que poñerán a disposición do Pleno da Corporación sempre que este o pida. Por todo o antedito, proponse o Pleno da Corporación a adopción do seguinte: Asignar a cada un dos grupos políticos con representación na Corporación unha cantidade fixa mensual para cada un deles de 150,00 Euros, (cento cincuenta euros) e 50 euros (cincuenta euros) por cada concelleiro do grupo respectivo. O alcalde Antonio Lomba Baz
EXPOSICIÓN AO PÚBLICO DA CONTA XERAL 2018
ADMINISTRACIÓN LOCAL — Municipal — Vila de Cruces (Presupostos e cadros de persoal, 01/08/2019)

Rendida a Conta Xeral correspondente ao exercicio 2018, e informada pola Comisión Especial de Contas con data 24 de xullo de 2019, en cumprimento do establecido nos artigos 116 da Lei 7/85, de 2 de abril Reguladora das Bases de Réxime Local e 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, por medio do presente anuncio queda exposta ao público por prazo de quince días para que durante o mesmo e oito días máis os interesados podan presentar reclamacións, reparos e observacións. DOCUMENTO ASINADO ELECTRONICAMENTE Á MARXE
ASEMBLEA XERAL ORDINARIA O 28 DE ABRIL DE 2019
SECCIÓN NON OFICIAL —  — Comunidad de Usuarios de Aguas Santos Justo y Pastor (Outros documentos, notificacións e informacións públicas, 04/04/2019)

D. Fernando Martínez Martínez, Presidente da Comunidade de Usuarios de Augas Santos Justo e Pastor, convócao á Asemblea Xeral Ordinaria que terá lugar no Salón de Actos da Casa-Escola de Entenza o vindeiro domingo 28 Abril de 2019, ás 11:00 horas en primeira convocatoria, e de non haber quórum suficiente, en segunda convocatoria, ás 11:30 horas do mesmo día, co seguinte 1º. Lectura e aprobación da acta anterior.2º. Presentación e aprobación, se procede, do estado de contas.3º. Explicación de obras realizadas e pendentes de realizar.4º. Altas e baixas de abonados.5º. Información referente os impagos.6º. Elección da nova Dirección Administrativa (Xunta Directiva e Xurado). 7º. Información sobre os tramites necesarios para a novación da Cesión coa Confederación Hidrográfica Miño Sil e autorización a Xunta Directiva e Administración para tramitación dos mesmos.8º. Toma de decisión respecto a reactivación de suministros que foron dados de baixa.9º. Información acerca das obrigacións a cumprir coas exixencias establecidas na normativa de protección de datos, así como calquera disposición relativa en materia de protección de datos persoais.10º. Rogos e preguntas Entenza a 25 de marzo de 2019 – D. Jose Eloy Urbea Fernandez Rico. Presidente.
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS 01/2018
ADMINISTRACIÓN LOCAL — Municipal — Ribadumia (Presupostos e cadros de persoal, 21/01/2019)

En cumprimento do artigo 169.1, por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ó non terse presentado alegacións durante o prazo de exposición ó público, queda automaticamente elevado a definitivo o Acordo plenario de data 6 de setembro de 2018, sobre expediente de modificación de créditos nº 1/2018 (suplemento de créditos e créditos extraordinarios), por importe de 304.684,64 €, financiado con cargo ao Remanente Líquido de Tesourería, facéndose pública o resumo do orzamento por capítulos: Contra o presente acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesado poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de dita Xurisdicción. Sen perxuizo de elo, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición de dito recurso non suspenderá por sí soa a efectividade do acto ou Acordo impugnado. En Ribadumia, a 28 de decembro de 2018 O Alcalde, Asdo: David J. Castro Mougán
DH. W36.62536. SOLICITUDE DE RECONSER GALICIA SL DE AUTORIZACIÓN DE OBRAS PARA CONSTRUCCIÓN DE DÚAS VIVENDAS NO LUGAR DE A LAXE, VILAGARCÍA (SANTA BAIA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 29/03/2019)

As obras solicitadas consisten na construción de dúas vivendas unifamiliares acaroadas en zona asolagable do río do Con, nas parcelas de referencia catastral 0257107NH2105N e 0257108NH2105N, na rúa da Coca 23 e 25, de Vilagarcia e muro de peche de parcelas a unha distancia mínima de 5 m. (a muro) e 8 m. (as vivendas) do dominio público hidráulico. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 06 de marzo de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros